text: Vej genåbnet efter alvorligt uheld: Tre tilskadekomne  
  22 oktober 2017 kl. 16.48
  Motortrafikvejen mellem Vejle og Fredericia er genåbnet efter et trafikuheld. Tre er kommet til skade, hvoraf den ene er alvorligt kvæstet.
  Tre personer er søndag eftermiddag kommet til skade i en alvorlig ulykke. Det fortæller Syd- og Sønderjyllands Politi.
  To biler er impliceret. Ulykken skete klokken 16:11, hvor en bil kører ud på motortrafikvejen fra en vigeplads. Idet den kører ud, bliver bilen påkørt af en anden bil bagfra.
  - I bilen, som drejer ud fra vigepladsen, sidder en mandling fører og en kvindelig passager. Føren af bilen er kommet alvorligt tilskade. Passageren og kvinden, som kørte den anden bil, er lettere tilskadekommen, siger Henrik Dam, vagtchef ved Sydøstjyllands Politi, til TV SYD. 
  Føreren af bilen er uden for livsfare, men er stadigvæk indlagt. Det fortæller vagtchefen.
  Motortrafikvejen var spærret i to timer og genåbnede først omkring klokken 18.
  